text: 6 punts clau sobre el MOOC • cristic
  6 punts clau sobre el MOOC
  Els MOOC (acrònim en anglès de Massive Open Online Course) són cursos massius, oberts i online.
  És a dir, cursos a distància sense límit d'estudiants que es puguin matricular (massius), gratuïts i amb recursos docents disponibles i accessibles per a tots els estudiants (oberts) i s'imparteixen a través d'una plataforma educativa virtual (online).
  Com funciones els MOOC?
  A diferència de la majoria de formacions presencials, en el cas dels MOOC l'aprenentatge està centrat en els estudiants. Ells mateixos decideixen a quins continguts volen accedir, en quins desitgen aprofundir i quines activitats volen realitzar en funció dels seus interessos personals i amb plena autonomia.
  A més a més, existeix la possibilitat d' interaccionar amb els companys de l'aula. Al ser cursos oberts on poden accedir persones de tot el món, permet als estudiants enriquir-se amb les experiències d'altres ciutats i països, maneres de fer diferents i bones pràctiques que es duen a terme en llocs diferents.
  Per la seva pròpia definició, tots els MOOC són gratuïts. Tot i així, algunes institucions ofereixen la possibilitat d'obtenir certificats dels cursos pagant, però mai per la impartició d'aquests.
  Quan es poden realitzar els MOOC?
  Els MOOC tenen la mateixa estructura que els cursos tradicionals. Tenen professors, estudiants, materials d'aprenentatge, activitats i avaluacions. La diferència està en la manera d'impartir la formació, ja que no existeixen barreres d'espai (són virtuals, no presencials) ni barreres de temps (cada participant organitza i distribueix el seu temps segons les seves necessitats i possibilitats).
  Qui hi ha darrere dels MOOC?
  Darrere dels MOOC hi ha nombroses universitats internacionals de prestigi com per exemple Yale, Harvard, Stanford o Princeton. També cada vegada són més les universitats espanyoles que s'han sumat a la febre dels MOOC, com per exemple: la Universitat Computense i la Universitat Politècnica de Madrid, o la Universitat Pompeu Fabra i la Universitat Autònoma de Barcelona.
  On puc trobar cursos MOOC?
  Coursera: la majoria dels cursos són en anglès amb subtítols, tot i que també tenen cursos en castellà. El buscador de cursos permet filtrar per categories, idioma del curs, idioma dels subtítols i data d'inici de la formació.
  Canvas: cursos en anglès, alguns d'ells amb subtítols. No existeix la possibilitat de filtre cursos per categories i llengües, però disposa d'un cercador amb camp de text.
  edX: cursos en anglès, alguns d'ells amb subtítols. Permet filtrar els cursos per categories, escoles que l'imparteixen i data d'inici de la formació.
  miríadaX: plataforma promoguda per Fundación Telefónica. Ofereix formacions en castellà. Permet filtrar els cursos per categories i mitjançant camp de text.
  Per què hauries de realitzar (o no) cursos MOOC?
  Materials d'alta qualitat avalats per universitats de prestigi i a cost zero
  Fomenta l'aprenentatge col·laboratiu i participatiu dels estudiants
  Cada participant pot prioritzar i adaptar la formació als seus propis objectius i interessos
  Al ser formacions online no cal desplaçar-se, de manera que cada estudiant pot accedir segons la selva disponibilitat
  Requereix disciplina i dedicació setmanal per tal de seguir el ritme del curs
  Els mètodes d'avaluació no sempre qualifiquen l'aprenentatge real
  La formació és gratuïta, però no la certificació
  Hi ha una alta taxa d'abandonament entre els alumnes que s'inscriuen. La taxa de finalització dels cursos sol estar per sota del 10%
  I tu, has realitzat algun MOOC? Què tal l'experiència?
  11 cursos MOOC per a professors que comencen al setembre • cristic 28/08/2017 en 21:46
  […] todavía no sabes qué es esto de los MOOC, et recomano que llegeixis 6 preguntas clave sobre los MOOC donde encontrarás información sobre esta modalidad de formación online de la que tanto se […]